ซิงกาวัง

ซิงกาวัง () เป็นนครในจังหวัดกาลีมันตันตะวันตก ตั้งอยู่บนเกาะบอร์เนียว ประเทศอินโดนีเซีย ตั้งอยู่ห่างจากเมืองหลวงของจังหวัด นครปนตียานัก ทางทิศเหนือราว 145 กิโลเมตร ชื่อของเมืองมาจากภาษาจีนแคะ ที่หมายถึง เมืองในหุบเขาใกล้ทะเลและปากแม่น้ำ

นครซิงกาวังจัดตั้งขึ้นเมื่อวันที่ 21 มิถุนายน ค.ศ. 2001 โดยแยกตัวจากอำเภอเบิงกายัง มีอาณาเขตทางทิศตะวันออกและทิศใต้ติดกับอำเภอเบิงกายัง ทิศตะวันตกติดกับทะเลจีนใต้ และทิศเหนือติดกับอำเภอซัมบัซ นครซิงกาวังมีขนาดพื้นที่ทั้งหมด 504 ตารางกิโลเมตร มีจำนวนประชากร 186,462 คนจากข้อมูลสำมะโน ค.ศ. 2010,Biro Pusat Statistik, Jakarta, 2011. 235,064 คนจากข้อมูลสำมะโน ค.ศ. 2020Badan Pusat Statistik, Jakarta, 2021. และประมาณการอย่างเป็นทางการเมื่อกลางปี ค.ศ. 2023 อยู่ที่ 246,112 คน (ประกอบด้วยชาย 125,788 คนและหญิง 120,324 คน)Badan Pusat Statistik, Jakarta, 28 February 2024, Kota Singkawang Dalam Angka 2024 (Katalog-BPS 1102001.6172)

 ภูมิอากาศ 
ซิงกาวังมีภูมิอากาศแบบป่าดิบชื้น (Af) โดยมีฝนตกหนักถึงหนักมากตลอดทั้งปี

 ประชากรศาสตร์ 
ประชากรส่วนใหญ่มีเชื้อสายจีน (ประมาณ 42% ของประชากรทั้งหมด) กลุ่มเชื้อสายจีนที่ใหญ่ที่สุดคือชาวฮากกา (คนในท้องถิ่นเรียกว่า "Hakka-nyin" ซึ่งพูดภาษาฮากกาในท้องถิ่น) กลุ่มเชื้อสายจีนที่สำคัญอีกกลุ่มหนึ่งคือชาวแต้จิ๋ว ส่วนที่เหลือเป็นชาวมาเลย์ ไดยัก ชวา และกลุ่มชาติพันธุ์อื่น ๆ จำนวนประชากรทั้งหมดอยู่ที่ 235,064 คนตามสำมะโนประชากร ค.ศ. 2020Badan Pusat Statistik, Jakarta, 2021.

การกระจายตัวของศาสนานั้นแทบจะเป็นไปตามการกระจายตัวของกลุ่มชาติพันธุ์ โดยกลุ่มที่ใหญ่ที่สุดคือศาสนาอิสลาม รองลงมาคือศาสนาพุทธ ศาสนาคริสต์นิกายโรมันคาทอลิก นิกายโปรเตสแตนต์ และลัทธิขงจื๊อ

 อ้างอิง 

 แหล่งข้อมูลอื่น 



หมวดหมู่:นครในประเทศอินโดนีเซีย
หมวดหมู่:จังหวัดกาลีมันตันตะวันตก